b'\n_START_ARTICLE_\nSaugus, Santa Clarita, Kalifornija\n_START_PARAGRAPH_\nSaugus je soseska v mestu Santa Clarita v zvezni dr\xc5\xbeavi Kaliforniji v Zdru\xc5\xbeenih dr\xc5\xbeavah Amerike. Saugus je bila ena od \xc5\xa1tirih sosesk, ki so se leta 1987 zdru\xc5\xbeile v mesto Santa Clarita. Preostale tri so bile Valencia, Newhall in Canyon Country. Svoje ime je dobila po mestu Saugus, Massachusetts. V slednjem se je rodil Henry Newhall, posestnik, na katerega zemlji je bila soseska tudi zgrajena. Gostilna "The Saugus Cafe" na ulici San Fernando Road je bila odprta leta 1887  in je med najstarej\xc5\xa1imi v Losangele\xc5\xa1kem okro\xc5\xbeju.\n_START_SECTION_\nDemografija\n_START_PARAGRAPH_\nPopis prebivalstva leta 2000 je zabele\xc5\xbeil 41,743 prebivalcev, gostota naseljenosti pa je bila 85 prebivalcev na kvadratni kilometer. Povpre\xc4\x8dna starost je bila 32,8 leta, \xc5\xa1tevilo \xc4\x8dlanov gospodinjstva pa 3,1. Dve tretjini prebivalstva sta bili poro\xc4\x8deni, preostala pa samska. Povpre\xc4\x8den donos na gospodinjstvo je bil 80,940 ameri\xc5\xa1kega dolarja, na osebo pa 29,816 ameri\xc5\xa1kega dolarja. Povpre\xc4\x8dna vrednost gospodinjstva je bila 532,700 ameri\xc5\xa1kih dolarjev. V 82,4% gospodinjstvih so \xc5\xbeiveli njihovi lastniki, v 14,8% pa najemniki.'